**Prilog VI.**

**PRIJEDLOG UGOVORA O NABAVI ROBA**

Udruga ZvoniMir, Domagojeva 12, 22 300 Knin, OIB: 51187620402, zastupana po predsjednici Renati Madžar (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_,

OIB: \_\_\_\_\_\_\_\_\_\_\_\_\_\_\_\_\_\_\_\_\_\_, zastupan po direktoru \_\_\_\_\_\_\_\_\_\_\_\_\_\_\_\_\_\_\_\_\_\_ (dalje u

tekstu: Isporučitelj) sklapaju

**UGOVOR**

**O KUPOPRODAJI KUĆANSKIH I OSNOVNIH HIGIJENSKIH POTREPŠTINA**

**U SKLOPU PROJEKTA “ZAŽELI JOJ ZAPOŠLJAVANJE!”**

PREDMET UGOVORA

**Članak 1.**

(1) Ovaj Ugovor sklapa se temeljem provedenog postupka nabave broj 02.1.1.05.0106-1

za osobe koje nisu obveznici Zakona o javnoj nabavi, objavljenom na web stranicama www.esf.hr i www.zvonimir.hr, u sklopu projekta „Zaželi joj zapošljavanje!“ financiranog iz Fonda europske pomoći za najpotrebitije 2014. – 2020. godine i Naručiteljeve Odluke o odabiru ponude broj: \_\_\_\_ / 2018 od dana \_\_\_. \_\_\_. 2018.

(2) Ovim se Ugovorom uređuju međusobni odnosi, prava i obveze Naručitelja i

Isporučitelja u izvršenju predmeta Ugovora sukladno Dokumentaciji za nadmetanje u

postupku nabave okvirnih količina kućanskih i osnovnih higijenskih potrepština sukladno

Troškovniku (dalje u tekstu: Roba) prema tehničkoj specifikaciji iz Dokumentacije za

nadmetanje i ponudi odabranog Isporučitelja broj \_\_\_\_ / 2018 zaprimljenoj od strane

Naručitelja dana \_\_\_\_. \_\_\_\_. 2018. godine.

3) Naručitelj zadržava pravo narudžbe dodatne količine paketa kućanskih i osnovnih

higijenskih potrepština, a po jediničnim cijenama iz odabrane ponude izraženim u

troškovniku u prilogu ovog Ugovora.

(4) Ponudbeni list i troškovnik s tehničkim specifikacijama popunjeni, potpisani i ovjereni

od strane Isporučitelja nalaze se u prilogu ovoga Ugovora i čine njegov sastavni dio.

(5) Količine robe navedene u troškovniku i Dokumentaciji za nadmetanje okvirne su i za

Naručitelja nisu obvezujuće, a procijenjene su temeljem projekta „Zaželi joj zapošljavanje!“

(6) Isporučitelj se obvezuje prilikom izvršenja ovoga Ugovora u okviru ugovorenih cijena i

okvirnih količina osigurati besprijekornu kakvoću, način pakiranja, način prijevoza te

ostale parametre vezane za proizvodnju, prijevoz i stavljanje na tržište kućanskih i

osnovnih higijenskih potrepština, a u skladu s važećim pozitivnim propisima Republike

Hrvatske.

VRSTA, ROK, MJESTO I NAČIN ISPORUKE ROBE

**Članak 2.**

(1) Isporučitelj se obvezuje Naručitelju isporučivati robu sukladno svim zahtjevima

navedenim u tehničkim specifikacijama sadržanim u Prilogu IV, cjelokupnoj

Dokumentaciji za nadmetanje i svojoj ponudi.

(2) Isporučitelj se obvezuje svu robu specificiranu narudžbama isporučiti do 10.05.2020.

godine.

(3) Isporučitelj se obvezuje robu isporučivati u mjesto distribucije i skladišta Naručitelja i

adrese isporuke na području Republike Hrvatske, a po potrebi i na druge lokacije na

području Republike Hrvatske koje odredi Naručitelj, a u skladu s narudžbom.

(4) Isporučitelj se obvezuje isporuku robe započeti u roku od 5 (pet) radnih dana računajući od dana zaprimanja pisane narudžbe Naručitelja. Pojedinačna narudžba sadržava sljedeće podatke: naziv primatelja robe, mjesto isporuke, naziv Isporučitelja, datum izdavanja

narudžbe, naziv i količine robe za paket A i paket B, te za svako mjesto isporuke, broj i način isporuka za svako mjesto isporuke navedene u članku 2. stavak 3 ovoga Ugovora, jedinične cijene, ukupan iznos stavki, iznos PDV-a, ukupan iznos vrijednosti naručene robe s uključenim PDV-om,

rok plaćanja, adresu za dostavu računa, pečat i potpis ovlaštene osobe Naručitelja.

(5) Isporučitelj se obvezuje Naručitelju dostaviti plan isporuke robe najkasnije 24 sata prije

početka isporuke robe iz članka 1. stavak 2. ovoga Ugovora.

(6) Isporučitelj će robu, na određeno mjesto isporuke navedene u članku 2. stavak 3 ovoga

Ugovora, isporučivati isključivo radnim danom i to najkasnije do 14:00 sati.

(7) Naručitelj će robu za sva mjesta isporuke naručivati jednom ili više narudžbi.

(8) Naručitelj zadržava pravo izmjene uvjeta navedenih u stavcima 3., 5., 6., 7., i 8. ovoga

članka, o čemu se obvezuje u pisanom obliku izvijestiti Isporučitelja najmanje deset (10)

dana prije početka isporuke robe za određeno mjesto isporuke ili početka isporuke po

jednoj narudžbi.

(9) Isporučitelj je u cijelosti odgovoran za prijevoz i isporuku robe koja je predmet ovoga

Ugovora.

(10) Naručitelj se obvezuje već kod prve narudžbe upoznati Isporučitelja sa logističkim

kapacitetima i mogućnostima zaprimanja robe od strane primatelja kako bi Isporučitelj

mogao prilagoditi vrstu vozila i način isporuke robe na određeno mjesto isporuke.

(11) Isporučitelj se obvezuje robu isporučivati zapakiranu u kartonske kutije, složene prema vrsti paketa kućanskih i osnovnih higijenskih potrepština na palete standardnih dimenzija (1,2 m x 0,8 m) te osigurati spuštanje paketa iz dostavnog vozila. Naručitelj se obvezuje izvršiti povrat paleta pri svakoj sljedećoj isporuci, ili nakon završetka cjelokupne isporuke.

(12) Isporučitelj se obvezuje robu pri pakiranju označiti oznakama utvrđenim u

Dokumentaciji za nadmetanje. S vanjske strane svakog paketa mora biti propisana oznaka

s logom projekta, a unutar svakog paketa popis artikala u paketu.

(13) Kvantitativan i kvalitativan prijam robe obavljat će ovlašteni predstavnici Naručitelja

na adresama primatelja prema dostavnim dokumentima Isporučitelja, a u skladu s

narudžbom.

(14) Ako isporučena roba količinom odgovara traženom, ovlaštena osoba Naručitelja na

adresi primatelja čitko ispisuje ime i prezime na dostavnom dokumentu te potpisuje i

zadržava jedan primjerak dostavnog dokumenta.

(15) U slučaju da se prilikom preuzimanja utvrdi kvalitativni i/ili kvantitativni nedostatak

robe, Naručitelj je dužan sastaviti zapisnik o utvrđenoj činjenici te ga potpisanog i

ovjerenog dostaviti Isporučitelju radi reklamacije i u svrhu otklanjanja nedostatka.

(16) Isporučitelj se obvezuje da će uočeni nedostatak ispraviti, otkloniti ili nadoknaditi

najkasnije u roku od tri (3) dana računajući od dana primitka reklamacije.

(17) Naručitelj će isporučenu robu preuzeti samo ako je u skladu sa specifikacijama u

troškovniku. Izmjene u sadržaju paketa moguće su jedino uz pisano odobrenje Naručitelja,

a na zamolbu Isporučitelja. Naručitelj će izmjene u sadržaju paketa prihvatiti jedino ako su

izmjenom ponuđeni artikli kvalitativno i kvantitativno jednaki ili bolji u odnosu na sadržaj

paketa iz odabrane ponude, a razlozi za potrebom izmjene detaljno objašnjeni. Niti jedna

odobrena izmjena u sadržaju paketa ne smije rezultirati izmjenom cijene ponuđenog

artikla bez PDV-a.

CIJENA, ROK I NAČIN PLAĆANJA

**Članak 3.**

(1) Naručitelj i Izvršitelj su suglasni da ukupna cijena ugovorene robe za količine iz članka

1. stavak 2. ovoga Ugovora

bez PDV-a iznosi \_\_\_\_\_\_\_\_\_\_\_\_\_\_\_\_\_\_\_\_\_\_\_ slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ HRK

PDV:iznosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ HRK

ukupno s PDV-om iznosi od \_\_\_\_\_\_\_\_\_\_\_\_\_\_\_\_\_\_\_ slovima \_\_\_\_\_\_\_\_\_\_\_\_\_\_\_\_\_\_\_\_\_HRK

(2) U ugovorenu cijenu iz prethodnog stavka ovog članka uključeni su svi troškovi

Isporučitelja vezani za pakiranje, označavanje, transport i isporuku robe iz ovoga Ugovora.

Ugovorene jedinične cijene iz ponudbenog troškovnika su nepromjenjive za cijelo vrijeme

trajanja ovoga Ugovora. Pretpostavlja se da je Isporučitelj proučio važeće propise u

Republici Hrvatskoj koji se odnose na njegovo poslovanje, a posebno one koje se odnose na

njegove obveze plaćanja takse, poreza (osim PDV-a) i druga davanja, te da po osnovu istih

neće i ne može tražiti izmjenu ukupno ugovorene cijene. Porez na dodanu vrijednost za

isporučenu robu obračunavat će se prema važećim zakonskim propisima.

(3) Naručitelj će Isporučitelju platiti stvarno i uredno isporučenu robu.

(4) Isporučitelj je po završetku uredno izvršenih isporuka po jednoj narudžbi iz ovoga

Ugovora dužan ispostaviti Naručitelju račun.

(5) Račun Isporučitelja sadrži sve zakonske elemente računa: mjesto izdavanja, broj i

nadnevak, ime (naziv), adresu i osobni identifikacijski broj Isporučitelja, ime (naziv),

adresu i osobni identifikacijski broj Naručitelja, količinu i naziv pojedinih stavaka

isporučenih dobara, nadnevak isporuke, iznos cijene u kunama razvrstane po poreznoj

stopi, iznos poreza razvrstan po poreznoj stopi i zbirni iznos naknade i poreza, referencu

na broj ovog Ugovora, te detaljnu specifikaciju dobara koje odgovaraju opisu i specifikaciji

dobara definiranih ovim Ugovorom.

(6) Plaćanje isporučene robe obavlja se uplatom na račun Isporučitelja IBAN broj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ otvorenog kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ banke, u roku od 15 (petnaest) dana od dana od uredno obavljene pojedine isporuke robe.

(7) Pod dobrim izvršenjem Ugovora podrazumijeva se izvršenje svih obveza Isporučitelja iz

ovoga Ugovora odnosno da se ugovorene isporuke predmetne robe izvrše u ugovorenoj

kvaliteti i ugovorenim rokovima, a možebitni nedostaci potpuno otklone.

(8) Predujam je isključen.

(9) Isporučitelj se obvezuje dodatne količine robe iz članka 1. stavak 3 Naručitelju

isporučiti po jediničnim cijenama iz odabrane ponude, a na temelju posebne narudžbe.

JAMSTVO ZA UREDNO IZVRŠENJE UGOVORA

**Članak 4.**

(1) Isporučitelj se u roku od petnaest (15) dana od dana sklapanja ovoga Ugovora obvezuje

predati Naručitelju jamstvo za uredno izvršenje Ugovora na iznos od deset posto (10%) od

ukupno ugovorene cijene s uključenim PDV-om u obliku bjanko zadužnice ili neopozivog i

bezuvjetno bankovnog jamstva za uredno izvršenje ugovornih obveza, plativu u korist

Naručitelja „na prvi poziv“ i „bez prigovora“.

(2) Trajanje jamstva za uredno izvršenje ovog Ugovora mora imati rok važenja trideset

(30) dana dulji od dana isteka Ugovora. Jamstvo za uredno izvršenje Ugovora u obliku

bjanko zadužnice mora biti ispunjeno u skladu s Pravilnikom o obliku i sadržaju bjanko

zadužnice (NN 147/2010), dok jamstvo za uredno izvršenje Ugovora u obliku bankovnog

jamstva mora sadržavati obvezu da će banka na prvi poziv i bez prigovora isplatiti iznos

jamstva ako nastupi bilo koji od sljedećih slučajeva neizvršavanja odredbi ovoga Ugovora,

odnosno ugovornih obveza:

- neisporučivanje naručene robe,

- nepoštivanje rokova isporuke,

- obračunavanje cijena koje nisu ugovorene,

- nepoštivanje kvalitete i kvantitete predmetne Robe specificirane u ponudbenom

troškovniku,

- nepoštivanje ugovorenog načina pakiranja Robe,

- nepoštivanje zahtjeva Naručitelja vezano uz mjesta i način isporuke Robe.

(3) U slučaju povrede ugovornih obveza iz prethodnog stavka ovog članka, Naručitelj će

Isporučitelju uputiti opomenu kojom zahtijeva da se učinjeni propust ispravi u danom

roku.

(4) U slučaju da Isporučitelj ne ispravi učinjeni propust u roku danom u opomeni,

Naručitelj će naplatiti bjanko zadužnicu ili bankovno jamstvo, a može odlučiti i hoće li

Ugovor raskinuti ili će ga održati na snazi, o čemu će pravovremeno obavijestiti

Isporučitelja.

(5) Ako je bjanko zadužnica ili bankovno jamstvo po ovom Ugovoru naplaćeno, a Ugovor

nije raskinut, Isporučitelj je dužan dostaviti Naručitelju novu bjanko zadužnicu ili

bankovno jamstvo u roku od deset (10) dana od dana poziva na dostavu. U suprotnom,

Naručitelj će raskinuti Ugovor.

NADZOR

**Članak 5.**

1) Ugovorne strane su suglasne da Naručitelj zadržava pravo davanja prijedloga, uputa i

primjedbi Isporučitelju u vezi s provedbom ugovorenih poslova.

(2) Ugovorne strane se obvezuju na međusobnu komunikaciju pisanim putem ili putem

elektroničke pošte, a adrese, imena i prezimena, brojevi telefona, faksa i e-adrese osoba za

kontakt s obje ugovorne strane bit će razmijenjene odmah po sklapanju ovoga Ugovora.

(3) U slučaju promjene bilo kojeg podatka za slanje obavijesti i komunikaciju, ugovorna

strana se obvezuje da će bez odlaganja obavijestiti u pisanom obliku o tome drugu stranu.

**TAJNOST PODATAKA**

**Članak 6.**

(1) Isporučitelj se obvezuje da će sve informacije koje dozna tijekom provedbe ovoga

Ugovora držati u tajnosti, odnosno da ih neće u cijelosti ili u pojedinim dijelovima davati

na uvid trećim osobama, umnožavati koristiti ili distribuirati u druge svrhe, osim u svrhu

provedbe ovoga Ugovora. Ova obveza Isporučitelja ostaje trajno, i nakon isteka ovoga

Ugovora.

**PREKID UGOVORA**

**Članak 7.**

(1) Ugovorne strane su suglasne da se važenje ovoga Ugovora može prekinuti prije isteka

njegova roka valjanosti dogovorom ugovornih strana, ili pak u slučaju nastupa sljedećih

okolnosti:

- ako zbog više sile nije moguće ispuniti ugovorne obveze

- u slučajevima navedenim u članku 4. stavcima 2., 4. i 5. ovog Ugovora.

(2) U slučaju raskida ovoga Ugovora prije isteka roka njegove valjanosti, ugovornim

stranama ostaju sva prava i obveze koje su nastale u tijeku važenja ovoga Ugovora.

**ZAVRŠNE ODREDBE**

**Članak 8.**

(1) Isporučitelj jamči i obvezuje se da nije počinio niti jednu od sljedećih radnji, te da neće

počiniti, niti će bilo koja osoba koja djeluje uz njegovo znanje ili suglasnost počiniti bilo

kakvu od tih radnji, a to su:

- nuđenje, davanje, primanje ili traženje bilo kakve neprimjerene koristi kojom bi se

utjecalo na djelovanje zaposlenika Naručitelja, u svezi s postupkom nabave ili provedbom

ovoga ugovora;

- svako djelo kojim se neprimjereno utječe ili se nastoji utjecati na postupke nabave ili

provedbe ovoga Ugovora na štetu Naručitelja.

(2) Isporučitelj se obvezuje da će obavijestiti Naručitelja ako sazna bilo kakvu informaciju

ili činjenicu koja upućuje na mogućnost počinjenja bilo kojeg od navedenih djela.

**Članak 9.**

(1) Sve možebitne sporove proizašle iz ovoga Ugovora ugovorne strane će nastojati riješiti

sporazumno. Ako u tome ne uspiju, svi sporovi koji proizlaze iz ovoga Ugovora i u vezi s

njim, uključujući i sporove koji se odnose na pitanja njegovog valjanog nastanka, povrede

ili prestanka, kao i na pravne učinke koji iz toga proistječu, konačno će se riješiti u

nadležnosti stvarno nadležnog suda u Kninu.

**Članak 10.**

(1) Naručitelj i Isporučitelj sporazumjeli su se da sve što u ovom Ugovoru nije izrekom

navedeno, primjenjuju se odgovarajuće odredbe važećih propisa.

**Članak 11.**

(1) Ovaj Ugovor sklapa se na razdoblje do 10.05.2020. godine.

(2) Ovaj Ugovor sačinjen je u pet (5) istovjetnih primjeraka od kojih svaki ima snagu

originala, od čega su tri (3) primjerka za Naručitelja, a dva (2) za Isporučitelja.

UR. BROJ:\_\_\_/2018

U Kninu, \_\_\_\_\_\_\_\_\_ 2018. godine

za Naručitelja za Isporučitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Renata Madžar, predsjednica Direktor

Udruge ZvoniMir Knin

Sastavni dio ovog Ugovora sačinjavaju sljedeći prilozi:

1. Ponudbeni list, troškovnik i tehničke specifikacije robe (kućanske i higijenske

potrepštine) popunjeni, potpisani i ovjereni od strane Isporučitelja,

2. Dokumentacija za nadmetanje.